سه‌روەن بکەروە بوو خوەش مێخک دوجارە باێد
دەنگ پاێ وەهار نم‌نم‌ و تک‌تک دوجارە باێد
تا کانیە‌یل وشک کوشریا بتووقیەنەو
لەێ باخە جیکە‌جیک ملۊچک دوجارە باێد
لە سەر کۊیەیل پیر و شەکەت وا بجمیەدەو
تا وەفر پاک و چەرمێ‌و تەرچک دوجارە باێد
مزگانی وەهاری‌و خوەزگا ک بایدنەو
سروە لە ناو دەروەچە هوونک دوجارە باێد
گوڵباخیەیل تازە قەواێ سەوز بێڕن‌و
ناو چیخ دەور باخەگە تۊڕک دوجارە باێد
باوەڕ بکەی-نەکەی م دڵم ها توێەو ٸەزیز
خوەزگا ک نەیشتیاید وە دڵ شک دوجارە باێد
سەی وەحید میرەبەیگی
